text: এডগার ফ্রাঙ্ক "টেড" কড (আগস্ট ২৩, ১৯২৩ – এপ্রিল ১৮, ২০০৩) একজন ইংরেজ কম্পিউটার বিজ্ঞানী ছিলেন। সম্পর্কভিত্তিক ডেটাবেজ তত্ত্বে অসামান্য অবদান রাখার মাধ্যমে তিনি খ্যাতি অর্জন করেছিলেন। আইবিএম-এর জন্য কাজ করার সময় তিনি ডেটাবেজ ব্যবস্থাপনার সাম্পর্কিক মডেল উদ্ভাবন করেছিলেন। তিনি কম্পিউটার বিজ্ঞানে অন্যান্য আরো অনেক কৃতিত্ব রেখে থাকলেও, ডেটাবেজ ব্যবস্থাপনার জন্যে তার দেয়া সাধারণীকৃত তত্ত্বটিই তার শ্রেষ্ঠতম অবদান হিসেবে পরিচিত হয়ে আছে। ১৯৮১ সালে এই অসামান্য অবদানের স্বীকৃতিস্বরূপ তাকে টুরিং পুরস্কারে ভূষিত করা হয়।
  
  তথ্যসূত্র
  
  বহিঃসংযোগ
  
  বিষয়শ্রেণী:১৯২৩-এ জন্ম
  বিষয়শ্রেণী:২০০৩-এ মৃত্যু
  বিষয়শ্রেণী:ব্রিটিশ কম্পিউটার বিজ্ঞানী
title: এডগার কড